Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 6/1998. (III. 11.) KHVM rendelethez
Paragraph Index: 132

2. Nyilvántartási feladatok 2.1. A közút kezelője vagy az általa megbízott szervezet a közutakról, azok műtárgyairól és tartozékairól egységes rendszerben, folyamatosan nyilvántartást köteles vezetni. 2.2. A közutakról az alábbi adatokat tartalmazó nyilvántartást kell vezetni. 2.2.1. Ingatlan-nyilvántartási adatok. 2.2.2. Műszaki szakaszos adatok: — a közút azonosító adatai, — a közút hálózati szerepkörének, területi elhelyezkedésének adatai, — a közút környezeti adatai (szakasz, terepjelleg, talajfajta stb.), — az út geometriai adatai (helyszínrajz, magassági adatok), — a keresztszelvényi adatok (a közút határán belüli összes útelemről és tartozékairól), — a pályaszerkezet adatai, — a felszíni víztelenítés adatai, — a közvilágítás adatai, — a helyi közutak részét képező kerékpárutak adatai, — a helyi közutak részét képező járdák adatai, — a közműoszlopok és a fasorok adatai, — az utak menti falak (tám- és bélésfalak, zajvédő falak és berendezések stb.) adatai, — az elválasztó sávok adatai, — a tömegközlekedés adatai. 2.2.3. Műszaki pontszerű adatok: — a csomópontok adatai, — a tömegközlekedési járművek megállóinak adatai, — az átereszek adatai, — a hidak és a gyalogos aluljárók adatai (hídlap, törzskönyv stb.), — a közműalagutak adatai, — a kompok, révek és a pontonhidak adatai, — a pihenőhelyek és a várakozóhelyek adatai (az útkezelő kezelésében), — az út feletti merev áthidalás adatai, — a védett, műemléki vagy műemlék jellegű adatok, — a csatlakozó utak adatai, — a gyalogos átkelőhelyek adatai. 2.2.4. Minőségi adatok: — a mérési és állapotfelvételi adatok, — a minősítő osztályzatok. 2.2.5. Forgalomszámlálási adatok (átlagos napi forgalom, nehéz gépjármű forgalom, kerékpárforgalom, csúcsóra tényezők stb.). 2.2.6. A forgalmi rend adatai. 2.2.6.1. Közúti jelzések: — a közúti jelzőtábla, — a burkolati jelek, — a forgalomirányító fényjelzőkészülékek, — a közúti csomópontok forgalmi rendjének vázlata, — egyéb. 2.2.6.2. Az úttartozékok. 2.2.6.3. A szintbeni közúti-vasúti kereszteződések. 2.2.6.4. A kijelölt gyalogos átkelőhelyek. 2.2.6.5. A tömegközlekedéssel érintett útvonalak és megállóhelyei. 2.2.7 Forgalombiztonsági adatok: — a személyi sérülést okozó balesetek. 2.2.8. A szolgáltatási osztályba sorolás adatai. 2.2.9. Az útgazdálkodás adatai. 2.2.9.1. A központi kezelői költségadatok: — az útüzemeltetési költségadatok, — a fenntartási költségadatok, — a fejlesztési költségadatok. 2.2.9.2. Az útra fordított költségek és egyéb útgazdálkodási adatok. 2.2.10. Az út menti fasorok, facsoportok, hóvédő erdősávok adatai. 2.3. A kezelői jogból származó intézkedések adatai, dokumentumai. 2.4. A közútkezelő a nyilvántartás alapján az országos összesítésekhez a külön előírt rendszerességgel adatokat szolgáltat.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes